აბდულ რაჰიმ ვარდაქი

გენერალი აბდულ რაჰიმ ვარდაქი (; დ. 1945, ვარდაკი) — ავღანელი სამხედრო და პოლიტიკოსი, ავღანეთის ომის აქტიური მონაწილე. ავღანეთის ეროვნული ისლამური ფრონტის ერთ-ერთი ლიდერი, სეკულარული პროდასავლური მიმართულების წარმომადგენელი მოჯაჰედების მოძრაობაში . ანტიკომუნისტ აჯანყებულთა საერთაშორისო კავშირის თანადამფუძნებელი 1980-იან წლებში. 2004-2012 წლებში — ავღანეთის თავდაცვის მინისტრი. 2014 წლის საპრეზიდენტო არჩევნებში საკუთარი კანდიდატურა წამოაყენა, თუმცა მონაწილეობაზე უარი თქვა. აბდულ რაჰიმ ვარდაქი ეთნიკურად პუშტუნია მაიდან-ვარდაკის პროვინციიდან . მისმა დიპლომატიამ მნიშვნელოვანი როლი ითამაშა ეთნიკური შერიგების ხელშეწყობაში.

თალიბების დამხობის შემდეგ გენერალი ვარდაქი მსახურობდა თავდაცვის სამინისტროში, ავითარებდა პროექტებს სამხედრო რეფორმისთვის. ამავე დროს, ის მხარს უჭერდა თალიბანის ზომიერი ელემენტების ინტეგრაციას ავღანურ საზოგადოებაში და თუნდაც სახელმწიფო აპარატში.

მან ხელი მოაწერა შეთანხმებას ნატოს მეთაურებთან უკეთესი თანამშრომლობისა და კოორდინაციის შესახებ კონტრტერორისტულ ოპერაციებში. 2012 წლის აგვისტოში ვარდაქი გადადგა ავღანეთის პარლამენტის მიმართ უნდობლობის გამოცხადების შემდეგ.

ვარდაქის გადადგომის შემდეგ აღინიშნა მისი როლი ავღანეთის არმიის რეკონსტრუქციაში, რომელიც პრაქტიკულად განადგურდა კომუნისტური და თალიბანის რეჟიმების დამხობის შემდეგ.

აბდულ რაჰიმ ვარდაქი დაქორწინებულია. ჰყავს სამი შვილი.

თავისუფლად ფლობს პუშტუს, დარის (სპარსული) და ინგლისურ ენებს.

ადრეული ცხოვრება და კარიერა
ვარდაქი დაიბადა ავღანეთის ვარდაქის პროვინციაში. დაამთავრა ქაბულის ჰაბიბიას საშუალო სკოლა და ავღანეთის ეროვნული სამხედრო აკადემია. მან განაგრძო სამხედრო მომზადება აშშ-სა და ეგვიპტეში. მსახურობდა ავღანეთის თავდაცვის სამინისტროს სისტემაში თავდაცვის სამინისტროს პროტოკოლის სამსახურის თანაშემწედ და კითხულობდა ლექციებს ეროვნულ სამხედრო აკადემიაში. 1970-იანი წლების ბოლოს მას პოლკოვნიკის სამხედრო წოდება მიენიჭა.

აბდულ რაჰიმ ვარდაქი გამოირჩეოდა პროდასავლური ანტიკომუნისტური შეხედულებებით. ის უარყოფითად გამოეხმაურა მარქსისტული სახალხო-დემოკრატიული პარტიის ხელისუფლებაში მოსვლას. საბჭოთა ჯარების ავღანეთში შესვლის შემდეგ შეუერთდა ავღანეთის ეროვნულ ისლამურ ფრონტს , რომელსაც საიდ აჰმად გეილანი ხელმძღვანელობდა. ვარდაქი სათავეში ჩაუდგა ავღანეთის ეროვნული ისლამური ფრონტის სამხედრო სტრუქტურას. -ის ალიანსში ავღანეთის ნაციონალური ისლამურ ფრონტი განიხილებოდა, როგორც ყველაზე სეკულარული ორგანიზაცია — განსხვავებით ისლამურ-ფუნდამენტალისტური ორგანიზაციებისგან — ორიენტირებული იყო პუშტუნების ნაციონალიზმზე და აღიარებდა დემოკრატიისა და ადამიანის უფლებების პროდასავლურ რიტორიკას. ამავდროულად, ავღანეთის ისლამურმა ფრონტმა მხარი დაუჭირა ყოფილი მეფის ზაჰირ შაჰის დაბრუნების იდეას და ასევე აღიარებდა ლიდერის გეილანის ტრადიციონალისტურ შეხედულებებს.

მან რამდენჯერმე მისცა ჩვენება აშშ-ს კონგრესის წინაშე საბჭოთა კავშირის წინააღმდეგ ომის დროს. პოლკოვნიკმა ვარდაქმა მნიშვნელოვანი როლი ითამაშა მოჯაჰედების სამხედრო ოპერაციებში. ის მეთაურობდა ავღანეთის ეროვნული ისლამური ფრონტის რაზმებს აღმოსავლეთ პაქტიის პროვინციაში, პირადად მონაწილეობდა ბრძოლებში. 1989 წელს ვარდაქი დაიჭრა საბჭოთა რაკეტის ფრაგმენტით და მკურნალობდა შეერთებულ შტატებში. ვარდაქი ასევე იყო მოჯაჰედების მოძრაობის გამოჩენილი პოლიტიკოსი და დიპლომატი. მან მოახერხა აღმოსავლეთ ავღანეთის ანტისაბჭოთა წინააღმდეგობაში პუშტუნი ტომების კონსოლიდაცია. 1985 წელს წარმოადგენდა მუჯაჰედებს ანტიკომუნისტური ჯამბორის მეამბოხეების საერთაშორისო კონფერენციაზე.

უსაფრთხოების სექტორის რეფორმა. მინისტრის პოსტი
1992 წელს სახალხო-დემოკრაიული პარტიის რეჟიმის დაცემის შემდეგ, აბდულ რაჰიმ ვარდაქი გახდა ქაბულის უსაფრთხოების კომიტეტის წევრი, შემდეგ ავღანეთის არმიის შტაბის უფროსი ბურჰანუდინ რაბანის მთავრობის ქვეშ. თალიბანის მმართველობის დროს ის კვლავ ოპოზიციაში წავიდა, დაუახლოვდა ზაჰირ შაჰს. მონაწილეობდა 2001 წელს ბონის კონფერენციაში, რომელმაც დიდწილად განსაზღვრა ავღანეთის თანამედროვე პოლიტიკური სისტემა.

რიგ საჯარო გამოსვლებში, მათ შორის უცხოელი სამხედრო აუდიტორიის წინაშე, აბდულ რაჰიმ ვარდაქმა წარმოაჩინა საკუთარი ხედვა ავღანეთის, როგორც

ამასთან, მან აღნიშნა, რომ

2004 წელს გენერალი ვარდაქი დაინიშნა ავღანეთის თავდაცვის მინისტრად პრეზიდენტ ჰამიდ კარზაის მთავრობაში. ხსენებულ პოსტზე მან ყურადღება გაამახვილა ტერორიზმთან და ნარკოტრეფიკთან ბრძოლაზე, ასევე ავღანეთის არმიის რესტრუქტურიზაციაზე დასავლური, პირველ რიგში ამერიკული სტანდარტების მიხედვით. ის აქტიურად თანამშრომლობდა პენტაგონთან და აშშ-ის გაერთიანებულ შტაბებთან, მიიღო ადმირალი მაიკლ მულენი ქაბულში.

2012 წელს, საპარლამენტო ოპოზიციის ზეწოლის შედეგად, გენერალმა ვარდაქმა დატოვა თავდაცვის მინისტრის პოსტი. დეპუტატებმა მისი პოზიცია პაკისტანის მოსაზღვრე რაიონებში მიმდინარე აჯანყებითა და არეულობით ახსნეს.

ვარდაქის გადადგომის შემდეგ აღინიშნა მისი როლი ავღანეთის არმიის რეკონსტრუქციაში, რომელიც პრაქტიკულად განადგურდა კომუნისტური და თალიბანის რეჟიმების დაცემის შემდეგ. თავის მხრივ, ისაუბრეს თავდაცვის სამინისტროს აპარატში კორუფციისა და ფავორიტიზმის ფაქტებზე, თალიბანის ტერორიზმის სრულად დასრულების შეუძლებლობაზე.

დაახლოებით ერთი წლის განმავლობაში აბდულ რაჰიმ ვარდაქი პრეზიდენტ კარზაის სამხედრო მრჩევლად რჩებოდა. მან ეს თანამდებობა 2013 წელს დატოვა, როდესაც 2014 წლის საპრეზიდენტო არჩევნებში მონაწილეობის შესახებ განაცხადა. თუმცა კენჭისყრამდე ცოტა ხნით ადრე აბდულ რაჰიმ ვარდაქმა ახსნა-განმარტების გარეშე მოხსნა კანდიდატურა.

მკვლელობის მცდელობა
2005 წლის 10 სექტემბერს ქაბულის აეროპორტში განხორციელდა მკვლელობის მცდელობა გენერალ ვარდაქზე. როდესაც ვარდაქის ავტომანქანა უახლოვდებოდა ვერტმფრენს ფანჯშირში გასაფრენად აჰმად შაჰ მასუდის გარდაცვალების მეოთხე წლისთავის აღსანიშნავ ცერემონიალზე, მისი მანქანის მიმართულებით რამდენიმე გასროლა მოხდა. შემთხვევის შედეგად არავინ დაშავებულა.

როგორც ავღანეთის თავდაცვის სამინისტროს წარმომადგენელმა განაცხადა:

ოჯახი
აბდულ რაჰიმ ვარდაქის ვაჟი, ჰამედ ვარდაქი, 3 წლის იყო, როცა აშშ-ში ჩაიყვანეს. ხელმძღვანელობდა ფირმას .

2021 წელს უმცროსმა ვაჟმა, დაუდ ვარდაქმა, (დაბ. 1977) იყიდა 20,9 მილიონი დოლარის ღირებულების სასახლე ბევერლი ჰილზში მანამდე ის ფლობდა 5.2 მილიონი დოლარის ღირებულების ბინას კურორტ სენტ რეგის ბალ ჰარბორში, ფლორიდაში.